पाकिस्तान गए सिद्दू ने इमरान खान को बताया बड़ा भाई, मचा बवाल, BJP ने वीडियो शेयर कर पूछा सवाल
भाजपा नेता अमित मालवीय ने कांग्रेस पर तंज कसते हुए कहा, ''राहुल गांधी के चहेते नवजोत सिंह सिद्धू पाकिस्तान के प्रधानमंत्री इमरान खान को अपना 'बड़ा भाई' कहते हैं। पिछली बार जब उन्होंने पाकिस्तानी सेना के प्रमुख जनरल बाजवा को गले लगाया था, तो उनकी जमकर तारीफ की थी।"
Navjot Singh Sidhu News: कारतारपुर साहिब गुरुद्वारा की यात्रा पर पाकिस्तान पहुंचे कांग्रेस नेता नवजोत सिंह सिद्धू की बयानबाजी पर सियासत तेज हो गई है। सिद्धू ने पाकिस्तान के प्रधानमंत्री इमरान खान को अपना बड़ा भाई बताया है। जिसके बाद भाजपा ने कांगेस पर निशाना साधा है। सिद्धू का वीडियो सामने आने के बाद भारतीय जनता पार्टी (BJP) ने सिद्धू को घेर लिया है। करतारपुर साहिब कॉरिडोर के फिर से खुलने पर पंजाब कांग्रेस अध्यक्ष नवजोत सिंह सिद्धू ने कहा कि प्रधानमंत्री नरेंद्र मोदी और पाकिस्तान के प्रधानमंत्री इमरान खान के प्रयासों से यह संभव हुआ है। भाजपा नेता अमित मालवीय ने शेयर किया वीडियोभाजपा नेता अमित मालवीय ने सिद्धू का एक वीडियो अपने ट्टीटर पर शेयर किया है। वीडियो ट्वीट करते हुए अमित मालवीय ने कांग्रेस पर तंज कसा और कहा, ''राहुल गांधी के चहेते नवजोत सिंह सिद्धू पाकिस्तान के प्रधानमंत्री इमरान खान को अपना 'बड़ा भाई' कहते हैं। पिछली बार जब उन्होंने पाकिस्तानी सेना के प्रमुख जनरल बाजवा को गले लगाया था, तो उनकी जमकर तारीफ की थी।" अमिल मालवीय ने आगे लिखा "क्या यह कोई आश्चर्य की बात है कि गांधी भाई-बहनों ने अनुभवी अमरिंदर सिंह के बजाय पाकिस्तान से प्यार करने वाले सिद्धू को चुना?" बता दें कि, करतारपुर में शनिवार को दर्शन के लिए पहुंचे सिद्धू का यहां पाकिस्तानी प्रतिनिधिमंडल ने फूल और माला पहनाकर स्वागत किया। करतारपुर के सीईओ ने सिद्धू का स्वागत करते हुए कहा, 'इमरान खाान की ओर से आपका स्वागत करता हूं।'' इस पर सिद्धू ने कहा, ''इमरान खान मेरा बड़ा भाई है, उसने मुझे बहुत प्यार दिया है।'' कांग्रेस सांसद गुरजीत सिंह औजला और मंत्री परगट सिंह ने सिद्धू का किया बचावकांग्रेस सांसद गुरजीत सिंह औजला ने कहा कि नवजोत सिंह सिद्धू एक स्पोर्ट्समैन रहे हैं और इमरान खान भी उनके साथ स्पोर्ट्समैन थे तो स्पोर्ट्समैनशिप हर इंसान में होनी चाहिए। इमरान खान नवजोत सिंह सिद्धू के पुराने दोस्त हैं तो इसमें लोगों को क्या दिक्कत है? जो बाते कर रहे हैं उनके भी वहां रिश्ते होंगे। बीजेपी उपचुनाव हार चुकी है उनके पास अब कोई रास्ता नहीं है इसलिए वो इस तरह के सवाल उठा रही है। उधर पंजाब के मंत्री परगट सिंह ने नवजोत सिंह सिद्धू द्वारा पाकिस्तान के पीएम इमरान खान को अपना 'बड़ा भाई' कहने पर प्रतिक्रिया देते हुए कहा जब पीएम मोदी (पाकिस्तान) जाते हैं तो वह 'देश प्रेमी' होते हैं, जब सिद्धू जाते हैं, तो वे 'देश द्रोही' होते हैं... क्या मैं आपको भाई नहीं कह सकता.. हम गुरु नानक देव के दर्शन का पालन करते हैं और उनके बताए रास्‍ते पर चलते हैं।सिद्धू ने की व्यापार शुरू करने की वकालतसिद्धू ने पाकिस्तान और भारत के बीच फिर से व्यापार शुरू करने की वकालत की। पाकिस्तान पहुंचे सिद्धू ने यहां कहा कि- पंजाब की तकदीर बदलने के लिए पाकिस्तान से व्यापार का रास्ता खोलना होगा। पंजाब-पाकिस्तान के बीच महज 22 किलोमीटर का फासला है। मै चाहता हूं दोनों मुल्कों के बीच दोस्ती और प्यार बना रहना चाहिए। व्यापार बंद होने की वजह से खरबों रुपये का नुकसान हुआ है। नवजोत सिंह सिद्धू ने कहा कि मैं बड़े मुद्दे की बात करता हूं। आज उम्मीद करता हूं पंजाब की जिंदगी बदलनी है तो क्यों हमारा सामान 2100 किलोमीटर जाए? 12 किलोमीटर क्यों नहीं?" उन्होंने कहा, "वर्ल्ड वॉर की तबाही से यूरोप ने सबक लिया। मैं हमेशा सकारात्मक सोचता हूं, पंजाब की किस्मत बदलनी है, तो बड़े फैसले लेने होंगे। आर्थिक खुशहाली आनी चाहिए, व्यापार के रास्ते खुलने चाहिए।"पहले सिद्धू ने पाक जनरल बाजवा को लगाया था गले बता दें कि, अमित मालवीय ने अपने ट्वीट में उस समय का भी जिक्र किया जब कांग्रेस नेता नवजोत सिंह सिद्धू ने पाकिस्‍तान के प्रधामंत्री के शपथ ग्रहण समारोह के दौरान पाकिस्तानी सेना के जनरल कमर जावेद बाजवा को गले लगाया था। 2018 में, नवजोत सिंह सिद्धू ने बाजवा को गले लगाकर स्‍वयं को नए विवाद में उलझा दिया था। उस समय पंजाब के तत्‍कालीन मुख्‍यमंत्री अमरिंदर सिंह ने उनकी 'गलेबाजी' के लिए जमकर आलोचना की थी।बीजेपी ने कांग्रेस पर साधा निशानाभाजपा ने इमरान खान को बड़ा भाई बताने को लेकर सिद्धू को घेर लिया है। भाजपा प्रवक्ता संबित पात्रा ने कहा, ''आज सिद्धू ने इमरान खान को ‘बड़ा भाई’ कहकर संबोधित किया और कहा कि मैं उन्हें बहुत प्यार करता हूं। ये करोड़ों हिंदुस्तानियों के लिए चिंता का विषय है। कांग्रेस पार्टी का ये एक प्रकार का तरीका है। सलमान खर्शीद, मणिशंकर अय्यर, राशिद अल्वी और इन सबके ऊपर राहुल गांधी, ये सभी हिंदू और हिंदुत्व को गाली देते हैं। वहीं सिद्धू पाकिस्तान के हित में बयान देते हैं। ये कोई इत्तेफाकन नहीं है।'' उन्होंने कहा, ''कांग्रेस के दिग्गज नेता और पंजाब कांग्रेस के अध्यक्ष नवजोत सिंह सिद्धु पाकिस्तान जाएं और इमरान खान का महिमामंडन न करें, पाकिस्तान की स्तुति न करें ऐसा हो नहीं सकता।''